Document ID: 32010R0878

KOMMISSIONENS FORORDNING (EU) Nr. 878/2010
af 6. oktober 2010
om ændring af bilag I til forordning (EF) nr. 669/2009 om gennemførelse af Europa-Parlamentets og Rådets forordning (EF) nr. 882/2004 for så vidt angår en mere intensiv offentlig kontrol af visse foderstoffer og fødevarer af ikke-animalsk oprindelse
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 15, stk. 5, og
ud fra følgende betragtninger:
(1)
Ved Kommissionens forordning (EF) nr. 669/2009 (2) er der fastsat bestemmelser om den mere intensive offentlige kontrol af importen af visse foderstoffer og fødevarer af ikke-animalsk oprindelse, der er opført i nævnte forordnings bilag I, som skal foretages på indgangsstederne til de områder, der er opført i bilag I til forordning (EF) nr. 882/2004.
(2)
Det fastsættes i artikel 2 i forordning (EF) nr. 669/2009, at listen i bilag I skal revideres regelmæssigt og mindst hvert kvartal, hvor der som minimum anvendes de informationskilder, der er anført i den nævnte artikel.
(3)
Forekomsten og relevansen af fødevarehændelser, der anmeldes via det hurtige varslingssystem for fødevarer og foder (RASSF), resultaterne af kontrolbesøg, som Levnedsmiddel- og Veterinærkontoret aflægger i tredjelande, og de rapporter, som medlemsstaterne i henhold til artikel 15 i forordning (EF) nr. 669/2009 skal forelægge hvert kvartal om de offentlige kontroller, der er udført ved deres grænser, viser, at det er nødvendigt at tage listen i bilag I til nævnte forordning op til revision. Bilag I skal navnlig revideres på den måde, at alle varer, for hvilke ovennævnte informationskilder viser en generelt tilfredsstillende grad af opfyldelse af de relevante EU-sikkerhedskrav, og for hvilke det derfor ikke er nødvendigt med en mere intensiv offentlig kontrol, udgår af listen, og at der tilføjes andre varer, for hvilke de samme kilder viser en så høj grad af manglende opfyldelse af de relevante EU-sikkerhedskrav, at det er nødvendigt at indføre en mere intensiv offentlig kontrol.
(4)
De ændringer af bilag I til forordning (EF) nr. 669/2009, der er omhandlet i nærværende forordning, bør træde i kraft snarest muligt, således at den mere intensive offentlige kontrol på den ene side kan ophøre for de varer, der er udgået af listen, og på den anden side kan indledes for de nyligt tilføjede varer.
(5)
Forordning (EF) nr. 669/2009 bør derfor ændres i overensstemmelse hermed.
(6)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE FORORDNING:
Artikel 1
Bilag I til forordning (EF) nr. 669/2009 erstattes af teksten i bilaget til denne forordning.
Artikel 2
Denne forordning træder i kraft den 7. oktober 2010.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. oktober 2010.

Labels: 17
5
0
3
6